Ne plu okazos la programero ”Centra Oficejo respondas”, ĉar la CO ne plu povas respondi, klarigis la estraro de UEA en Montrealo. Anstataŭe okazis ”UEA respondas”, kun ĉeesto de estraranoj kaj la ĝenerala direktoro.
#000001
En la salono estis ankaŭ reprezentanto de la kongresa fako, nun ekster UEA: Peter Baláž de la organizaĵo E@I. Li sidis inter la publiko, tamen komentis kelkajn demandojn.
#000003
Laŭ la estraro ne plu necesas aparte aranĝi la du tradiciajn programerojn ”La estraro respondas” kaj ”Centra Oficejo respondas”, ĉar la laboro de la Centra Oficejo ŝanĝiĝis tiel, ke ĝi ne plu povas respondi.
#000004
Laŭ la kongresa poŝtelefona apo la programero devus okazi en salono ”Nourmon” (la nomo de la salono fakte estas Nourmont), kvankam la kongresa libro indikis la ĝustan salonon. La kongresa apo ne montriĝis pli oportuna ol la papera libro, ĉar pli frue laŭ ĝi unu programero “La angla lingvo en Kanado” laŭ la apo estis nuligita – kvankam la prelego reale okazis.
#000005
La estraranoj fieris pri tio, ke UEA jam duan fojon havis pozitivan financan rezulton en la pasinta jaro. Laŭ ili la asocio nun estas survoje al financa resaniĝo.
#000006
La franca ĉefdelegito Renée Triolle demandis pri la Jarlibro kaj esperis, ke ĝi reaperos nun, kiam la financa situacio estas pli bona. Laŭ Triolle la Jarlibro estus utila en publika informado pri Esperanto. Lige kun la nuligo de la jarlibro en 2018 aŭdiĝis promesoj, ke ĝi povus reaperi en formo de ”almanako” aparte mendebla, eventuale ĉiun duan aŭ trian jaron.
#000007
Pri la eventuala reapero de la Jarlibro la estraro nun ne havis klaran respondon. Tamen unu el la ĉefaj eroj de la Jarlibro, la delegita reto, ŝajne perdas sian rolon, ĉar multaj delegitoj ricevas malmulte da petoj de membroj.
#000008
Al demando de Francesco Maurelli pri planoj organizi hibridajn kongresojn la vicprezidanto Maia respondis, ke ”en la horizonto estas” havi ĉeestan Universalan Kongreson kaj ankaŭ virtualajn kongresojn. La unua virtuala kongreso estas planita por novembro.
#000009
Multaj programeroj laŭ la estraro estas spekteblaj rete ankaŭ dum tiu ĉi kongreso, sed limigo estas la kostoj kiujn la filmado kaŭzas – kaj ankaŭ la tempozonoj, ĉar kiam la kongreso okazas en unu loko, la tempo por iu alia mondoparto ne estas oportuna, se temus pri rekta elsendo el la kongresejo.
#000010
Laŭ Amri Wandel la scienca programo estas sukcese hibridigita. Marde dum la scienca kafejo en la salono estis proksimume 40 partoprenantoj, dum rete la aranĝon sekvis proksimume 15 personoj. Venontjare en Torino estas plano fari la kongreson pli hibrida, ĉar tie la teknikaj ebloj estas pli bonaj kaj ankaŭ pli malmultekostaj.
#000011
Michel Boris Mandirola demandis pri la membronombro de UEA. Al tio Fernando Maia respondis, ke pasintjare la membronombro estis 4 400, pli alta ol en la jaro 2020, sed ĉi-jare la pasintjara membronombro ankoraŭ ne estas atingita.
#000012
Ankaŭ ne estas konate, en kiu dato normale funkcianta libroservo estos en nova loko. La nuna libroservisto Ionel Oneţ pensiiĝos jarfine. La estraro promesis informi la membrojn tiam, kiam la funkcianta libroservo estos en Slovakio.
#000013
Multaj el la publiko plendis pro tio, ke ne ĉiuj laborantoj de UEA ĉeestas la kongreseron pri respondoj, ekzemple reprezentanto de la libroservo kaj la kasisto de UEA. Devus ebli aranĝi la ĉeeston de tiuj personoj, se oni volus tion, oni opiniis.
#000014
La nova estraro planas uzi demandarojn al membraro por sia strategia laboro. Ankaŭ post la kongreso la nova kongresa fako sendos al la partoprenantoj enketilon pri la sukcesoj kaj malsukcesoj kaj pri tio, kion necesus plibonigi kaj kion eventuale forlasi el la kongresa programo.
#000015
La nova kongresa fako ankaŭ malkovris siajn planojn. Estonte ne estos tiel, ke unu persono dum la tuta jaro okupiĝos pri la kongreso. Anstataŭe la kongresa fako intencas uzi la laboron de fakuloj tiam kiam ĝi estos bezonata, klarigis Peter Baláž. Por la nuna kongreso la laboron faris ses personoj, el kiuj tri mem ĉeestas en la kongreso.
#000016
La prezidanto ne subtenis la buĝeton de TEJO
#000019
Mi ĝojas scii, ke oni parolas pri reaperigado de la Jarlibro. Por mi, kaj supozeble ankaŭ por aliaj aktivuloj, la plej utila parto ne estas la delegita reto, sed la enkonduko kun informoj pri landaj kaj fakaj asocioj, UEA kaj ĝiaj komisionoj, akademioj, muzeoj, edukaj instancoj, radio-stacioj, ktp. Estus utila ankaŭ listo de Esperantaj eldonejoj. Tiuj informoj troviĝas en la retejo de UEA, sed tro dise, tiel ke estas malfacile ekzemple sendi mesaĝon al ĉiuj LA (kiel mi mem faras ĉiujare por organizado de la Movada Foiro).
#000021
Krome, mi ne certas, ĉu la informoj en la retejo estas ĝisdatigitaj. Mi scias, ke la redaktoro de la Jarlibro ĉiujare sendis leteron al ĉiuj instancoj listigitaj en la enkonduko por peti informojn pri eventualaj ŝanĝoj. Mi dubas, ĉu iu ankoraŭ faras tion.
#000022
"La estraranoj fieris pri tio, ke UEA jam duan fojon havis pozitivan financan rezulton en la pasinta jaro. Laŭ ili la asocio nun estas survoje al financa resaniĝo."
#000025
Rimedoj de UEA en la jaro...
#000026
Aplaŭdon kaj laŭdojn por la estraro kaj direktoro!
Kion tiuj id#?!*#-oj do prisilentas, estas ke la rimedoj pli-malpli duoniĝis.
#000027
Do krude dirite, UEA nun elspezas nur la duonon al aktivecoj por Esperanto kaj la membraro, kompare kun la jaroj sub direktoro Buller.
#000028
Evidente se la estraro estus maldunginta ankaŭ la malkompetentan direktoron Schäffer aŭ eĉ haltiginta pli da aktivecoj por Esperanto, la financa rezulto estintus eĉ pli "pozitiva".
#000029
UEA, ĝia estraro kaj direktoro fariĝis la "Kompanio Trompo kaj Mensogo".
En unu el la ĵus pasintaj komitatkunvenoj, Schäffer proponis aŭtomate remembrigi kontraŭ 0 eŭroj homojn en landoj kun malalta membrokotizo, se ili ne mem renovigas kaj pagas la membrecon.
Do tre baldaŭ, ankaŭ UEA havos multe pli da membroj, fantomaj evidente, same kiel TEJO...
#000030
En Lahtio oni parolis pri minacanta bankroto – kaj tiam oni nur elektis la nunan estraron. La bankroton oni do evitis. Sed estas klare, ke organizaĵo kun enspezoj de 200 mil eŭroj ne povas havi veran oficejon en Okcidenta Eŭropo. Kio viaopinie okazis al la enspezoj?
#000031
> Kio viaopinie okazis al la enspezoj?
#000032
Unu konkreta ekzemplo: eldonagado. La eldonagado de UEA, kiu estis enspeziga (krom kulture grava), komplete malaperis.
#000033
Ankaŭ mi tion bedaŭras! Sed mi supozas, ke Esperantaj libroj nur tre malofte estas enspezigaj – precipe se oni devas kovri ankaŭ la salajron de la eldoneja redaktoro.
#000034
Se UEA daŭre eldonus, ĝi certe, pro la financaj problemoj, ne planus resti dum jardeko(j), antaŭ ol kovri la kostojn: ĝi volus profiti rapide. Kaj en Esperantujo, tio ne ŝajnas al mi tre probabla. Jam antaŭ jardekoj Ludovikito bedaŭris la nelegemon de la esperantistoj; ili nun aĉetas, almenaŭ ĉe UEA, multe malpli da libroj ol eĉ tiam:
#000036
Bankroti (PIV): Ĉesigi la pagon de siaj ŝuldoj pro nepagipovo leĝe konstatita
#000038
UEA neniam eĉ nur alproksimiĝis al bankroto. Mi citas eksan direktoron Osmo Buller, kiu estas ekonomikisto kaj konas la financojn de UEA pli bone ol iu ajn:
#000039
”UEA nepre ne estas minacata de bankroto. La lasta estraro nur kreis tian etoson, kaj mi teruriĝas pensante, ke ĉi tiun artikolon oni legos ankaŭ en la bankoj de UEA. Temas pri granda malpropagando de UEA, kiu jam subfosis sian prestiĝon inter esperantistoj. Tio kaŭzis malkreskantajn membriĝemon kaj aliĝemon al UK. Nun tio iĝis konata ankaŭ ekster Esperantujo, kie ĝi fariĝis malpropagando de Esperanto ĝenerale.” (Libera Folio, julio 2019).
#000040
”Antaŭ 20 jaroj komenciĝis la malmunto de la Centra Oficejo, kaj nun tiu “projekto” estas preskaŭ finita.”
#000042
Tio ne estas ia fantompenso de eksdungito. Ankaŭ ekster la Centra Oficejo multaj konscias pri monstraj manipuladoj por detrui la CO-n.
#000043
Rilate la enspezojn, nur kelkaj ekzemploj:
#000044
Kompreneble, nun kiam oni detruis ĉion, UEA ne plu povas havi oficejon en okcidenta Eŭropo.
Demandu vin tamen, kial ĝis la emeritiĝo de Buller kaj dum la multaj jaroj de lia direktoreco, neniam minacis bankroto.
Nu, oni povas komplikigi la aferon, sed ĝi verdire estas tre simpla: Unue, Osmo Buller estis ege kompetenta direktoro male al Schäffer, kiu tute ne estas kapabla, kaj due, neniam minacis bankroto nek dum la direktoreco de Buller, nek poste.
En aliaj vortoj, oni ne finance resanigis, sed ruinigis la agadon (en la plej vasta senco) por Esperanto kaj la membraro.
#000045
Ankaŭ mi havas tre altan opinion pri la kapabloj kaj prudento de Osmo Buller! Pri bankrotminaco do ne temis. Sed kial falis la nombro de la membriĝoj? En muitaj similaj ideaj organizaĵoj oni vidas, ke novaj generacioj serĉas servojn en la reto, sed ili ne kutimas aliĝi, membri kaj kotizi.
#000046
Mi ne scias, ĉu tiu lasta frazo estas origine via, aŭ ĉu vi ripetas la mantron (kiun vi eble jam legis sed "forgesis"), kiun la estraro ĝisnaŭze ripetadis.
#000047
Dankon, ŝajnas nepre leginda artikolo, mi rigardos. Ankaŭ en la finna movado la membronombroj falas – kaj oni serĉas solvojn.
#000050
Pri UEA mi dirus, ke se la estraro vere montris sin nekompetenta (atentu "se", mi ne diras jes aŭ ne), sed estas tamen reelektita preskaŭ senŝanĝe, tiam UEA evidente meritas ĝuste tian estraron...
#000051
Ĉu do la membronombro falis, ĉar CO ne plu proponis servojn al la membraro, ĉu oni povas tion montri per statistikoj? Kio kaŭzis kion? (Supozeble vi tamen ne asertas, ke oni intence lasis la membronombron fali nur por pravigi la forigon de CO per tio...)
#000055
Sen taŭga esploro kaj ekz. enketoj inter eksmembroj ne eblas diri ion kun certeco, sed estas klare, ke nur la tradiciaj servoj ne plu sufiĉas. Se oni eĉ ne plu sufiĉe reklamas tiujn tradiciajn servojn, la situacio eĉ pli malboniĝas.
Osmo Buller ekzemple plurfoje en la komitata listo plendis pri la, mi diru "nereklamado de la Esperanto-libro" dum Zamenhoftagoj:
#000056
Libroservo sen E(-lektronikaj) libroj kompreneble ankaŭ ne helpas.
#000057
La magazino de UEA? Eble interesa por aktivuloj kaj ĵusaj ankoraŭ tre (tro?) entuziasmaj esperantistoj, kiuj volas "vendi" la lingvon al la tuta mondo kaj interesiĝas pri ĉio Esperanta, sed la ordinara membraro trovas malmulton en tiu magazino. Multe pli bone estus kombino de sekcioj pri-Esperantaj kaj PER-esperantaj.
#000058
Alia granda problemo ĉe UEA, kion certe vi kiel lingvisto komprenos: Parolantaro de lingvo kutime ekzistas el pluraj sociaj tavoloj. Mi jam plurfoje en LF komentis, ke UEA (kaj ankaŭ TEJO) estas MULTE tro elitismaj. La nombro de homoj kun pli alta edukado estas MULTE pli alta en UEA kaj TEJO ol ĝenerale en socioj. Ankaŭ tio malhelpas kaj al la disvastigo de Esperanto kaj al la varbado de novaj membroj. Oni faras nenion aŭ tre malmulte por atingi vere ĉiujn sociajn tavolojn.
#000059
Jen nur kelkaj (partaj) eksplikoj por la falo de la membronombro.
Oni devintus doni ĉian atenton al tio, al la renovigo/revigligo de UEA anstataŭ krei ridindan rakonton pri bankroto...
#000060
Ĝuste pri tiu renovigo kaj revigligo, pri novaj ideoj, mi vidas nenion. Kaj verdire, sen Centra Oficejo, sen profesiuloj, estos malfacile realigi ion ajn. Iom signifoplena asocio ne povas funkcii nur per volontuloj.
#000061
Oni plej ofte aligxas al asocio por la servoj, kiujn gxi proponas (dirite alimaniere, oni plej ofte aligxas al asocio se aligxi havigas avantagxojn). Estas eble, ke la manko de proponataj servoj estas parto de la problemo.
#000062
UEA estis fondita surbaze de la konvinko ke Esperanto venkos se la Esperantistoj povos oferti inter si unikajn praktikajn servojn per tutmonda nepolitika unulingva organizaĵo. La realo estis kaj estas multe pli idealisma. Nuntempe la ekzistopravigo de UEA estas la defendo de multlingveco, kiu eble inkluzivu Esperanton ĉe plimulto de la homaro — el la ideo de senpolitika tutmondeco fariĝis ideo de tutmondeco pli politika ol la monda politiko mem!
#000064
La perspektivo turniĝis 180 gradojn, sed preskaŭ neniu volas tion konfesi, kaj inter la malmultaj pretantaj konfesi, neniu havas ideon kiajn konsekvencojn tio havu por UEA. Dum tiel estas, la sola ebla agadplano estas la malrapida malfondiĝo de la Asocio.
#000065
Pardonu, sed via komento estas plene malserioza. Mi estas specialisto. Dum 16 jaroj mi profesie okupiĝas pri bilancoj de entreprenoj. Mi kontrolis la bilancon kaj spezokonton de UEA dum pluraj jaroj. La prezento estas iom malkutima; ne laŭ la internacia normo pri entreprenoj. Tamen eblas diri, ke ĉio nun estas multege pli sana ol antaŭ du / tri jaroj. Vi skribas pri ”enspezoj” sed poste esprimas vin pri ”elspezoj”. Ankaŭ aliaj partoj de komuniko plene montras, ke vi ne estas de la fako. Asocio povas multon elspezi tute sen investi utile. Ĉefaj elspezoj de UEA estis por oficistoj. En Brazilo estas multaj ŝtataj oficistoj, kiuj nenion ”produktas”.
#000066
"Do krude dirite, UEA nun elspezas nur la duonon al aktivecoj por Esperanto kaj la membraro, kompare kun la jaroj sub direktoro Buller"
#000069
validas, evidente kun la kompreno se UEA ne forprenus de la propra kapitalo.
Eble tiu pensosalto estis por vi tro granda – tiukaze mi pardonpetas kaj nun vi ĉiukaze komprenas, mi esperas.
#000070
"Mi entute malakceptas la vendon. La vendemuloj fajfas pri la granda simbola signifo de la domo al UEA kaj ĝia membraro, eĉ al esperantistoj pli vaste. La argumentado por la vendo estas pure burokratisma-librotenista kaj ignoras tiun aspekton. Mi trovas tute pravigeble elspezo fari ĉion farendan en la domo por plenumi la novajn energipostulojn. Mi ne farus tion por poste vendi aŭ ludoni la domon, sed por plu havi ĝin kiel la koron de UEA, dediĉante pli da ĉambroj al la biblioteko kaj arkivo kaj al esperantistaj k.a. aranĝoj, ankaŭ kun enspeziga celo."
#000073
Via rigardo al la financoj de UEA estas same mallarĝa, librotenista, ĉar kion signifas "pli sanaj financoj", se tiu "resanigo" baze ruinigas la asocion, lasas ĝin sen oficejo kaj oficistoj kaj reduktas ĝin al ne multe pli ol fonduso ĉirkaŭ kiu flugas neofronoj?
#000074
Pardonu, sed mi ne interesiĝas pri viaj brazilaj nenionproduktantaj ŝtataj oficistoj.
#000075
La oficistoj de UEA laboregis por la asocio, sed pri tio vi klare scias absolute nenion.
#000076
Ni ne dubas, ke la financa situacio estas pli sana ol antaŭ nur du-tri jaroj. Sed ni ne povas ne konstati, ke tiun "sanon" kaŭzis ĉefe (aŭ nur?) la maldungo de ĉiuj oficistoj – por la restanta stumpo, se entute, ne plu indas uzi pluralon.
#000077
Tio estas certe facila kaj tuja vojo draste redukti elspezojn, kaj tial ŝatata kaj volonte uzata de ĉefoj sen aparta fantazio, sed long-perspektive pli-malpli efike kontribuos al la findetruo de la tuto, ĉar la fundamento (malgraŭ onidira netuŝeblo) neniiĝis. Kvazaŭ vi havus vundon en la kruro kaj tuj fortranĉus la kruron: gratulon, vi sukcesis forigi la vundon. Sed long-perspektive...
#000078
Konklude: UEA mortos tre sana.
#000079
Ĉu la homoj kaj komitatanoj ne vidas ke la estrarano Fernando Maia forprenis la monon de UEA por doni al e@i, nur por grandigi la kvanton de kongresanoj? Samklubano diris al mi kiam la UK en Montrealo estis nula en 2020 ke li ricevis mesaĝon de UEA kun la propono ke lia aliĝo por 2020 li uzu por aliĝi en 2022 aŭ donaci la monon al UEA. Li volis donaci al UEA sed lastaminute Maia konvinkis lin aliĝi al 2022, li estas maljuna kompatinda kaj ne komprenis bone kio okazas. Nun lia mono eniris la kason de la 107a kongreso. La estraro diris pasintjare ke, e@i ricevos sumon por organizi la kongreson KAJ procentaĵon de la gajnoj, kaj nun la estraro prenas donacon por UEA kaj ĵetas en la kaso de la UK (ĉu por ke la kongreso ne estu perda?). Maia prenis monon de UEA kaj donas al e@i, malhoneste, kaj neniu vidas problemon pri tio!
#000080
Do Maia "konsilas" ne donaci monon al UEA sed anstataŭe aliĝi al posta kongreso. Mi povus interpreti tion ne kiel misan agon de Maia sed kiel bonkoran provon, ke la koncernulo almenaŭ provu tiri iom da profito el sia mono anstataŭ nur fordonaci ĝin. Sed eble mi estas tro naiva kaj indulga. Ĉu temas pri unuopa kazo aŭ nur la pinto de la glacimonto?
#000083
Vi estas bonkora. La probleem estas, sen la fantomaj aliĝoj, eble la kongreso estas malprovita kaj uea devus pagi nur la fiksan sumon al e@i. Kun la fantomaj aliĝoj eble la kongreso estas provita kaj uea devas pagi la fiksan sumon KAJ parton de la proviton al e@i. Do, Maia ne nur ne akceptis donacon por UEA sed zorgas ke UEA devas pagi pli por e@i.
#000084
Homoj, kiuj parolas, estas minacataj de la karaj samideanoj.
#000085
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000089
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000090
Aliĝi al 400 aliaj abonantoj
#000093